Αγαπητέ κε / Αγαπητή κα,

Στα πλαίσια του έργου***Skills4Sports*** που υλοποιεί ως επικεφαλής εταίρος η Αναπτυξιακή Εύβοιας Α.Ε., θα θέλαμε την συμμετοχή σας στο παρακάτω ερωτηματολόγιο, το οποίο σκοπό έχει την χαρτογράφηση των βασικών ενδιαφερόμενων του έργου.

Πιο συγκεκριμένα, το έργο ***Skills4Sports*** αποσκοπεί στην αύξηση της απασχολησιμότητας των νέων ΕΕΑΚ μέσω της καταπολέμησης της έλλειψης ικανοτήτων στον αθλητικό τομέα και εντάσσεται στον Θεματικό Στόχο A.3 (Προώθηση της κοινωνικής ενσωμάτωσης και καταπολέμηση της φτώχιας) –Προτεραιότητα Α.3.1 [Ενίσχυση των νέων, ιδιαίτερα των ΕΕΑΚ (Εκτός Εκπαίδευσης – Απασχόλησης και Κατάρτισης), στο πλαίσιο του ***Προγράμματος Διασυνοριακής Συνεργασίας ENI «Θαλάσσια Λεκάνη της Μεσογείου 2014-2020»***.

Σκοπός του έργου ***Skills4Sports*** είναι να αυξήσει την απασχολησιμότητα των νέων της Μεσογείου, ειδικά αυτών που ανήκουν στην κατηγορία των ΕΕΑΚ (Εκτός Εκπαίδευσης – Απασχόλησης και Κατάρτισης), μέσω της δημιουργίας νέων επαγγελματιών για τον αθλητικό τομέα (και τον τομέα των e-Sports). Στόχος είναι η μείωση του χάσματος των διαθέσιμων ικανοτήτων/δεξιοτήτων με αυτές που απαιτεί η απασχόληση στον αθλητικό τομέα.

Ο στόχος θα επιτευχθεί μέσω της εκπαίδευσης των νέων σε «νέα» επαγγέλματα που έχουν ιδιαίτερη ζήτηση στον αθλητικό τομέα, όπως η διαχείριση αθλητικών διοργανώσεων, η διαχείριση και υποδοχή κοινού, οι πωλήσεις, το μάρκετινγκ, το αθλητικό μάνατζμεντ και τα παραϊατρικά επαγγέλματα. Επίσης το έργο θα δημιουργήσει ***ένα δίκτυο υποστήριξης εύρεσης εργασίας στον αθλητικό τομέα***, με την συμμετοχή των κοινωνικών εταίρων και παραγόντων της αντίστοιχης αγοράς (πχ. αθλητικά σωματεία, κέντρα ευρέσεως εργασίας, εκπαιδευτικούς οργανισμούς, αναπτυξιακές εταιρείες κτλ.).

Η συμμετοχή σας στο παρακάτω ερωτηματολόγιο είναι πολύ σημαντική για να μπορέσουμε να χαρτογραφήσουμε τους βασικούς ενδιαφερόμενος του έργου, οι οποίοι θα διαδραματίσουν σημαντικό ρόλο και στις προγραμματισμένες δραστηριότητες του έργου.

Μπορείτε να βρείτε το ερωτηματολόγιο εδώ:

<https://forms.gle/3YLUD576DVkXKzDT7>

Ευχαριστώ εκ των προτέρων,

Με εκτίμηση,